**Årsmøte i Nord-Odal Arbeiderparti, onsdag 7. februar kl. 19:00**

**Dagsorden:**

* Konstituering
  + Godkjenning av innkalling og dagsorden
  + Valg av møteleder og referent
* Årsberetninger
* Regnskap
* Budsjett
* Innkomne saker
* Valg

****

**Nord-Odal Arbeiderparti**

**Årsberetning 2017**

# Innledning

# Valg foretatt på årsmøtet 2017 (3. mars)

Styret

Leder Lise Selnes (ny – valgt for 1 år)

Nestleder Njål Føsker (ny – valgt for 2 år)

Kasserer Elin Køien Hansen (ikke på valg)

Sekretær Lasse Juliussen (ny – valgt for 2 år)

Styremedlemmer Asgeir Østli (ny – valgt for 2 år)

Morten Raaden (gj.valg for 2 år)

Unn Ragnhild Jonsrud (ikke på valg) Lene Berge Stensby (ny – valgt for 2 år)

Ivar Nordhagen (ikke på valg)

Varamedlemmer: Marius Skogstad (ikke på valg) med møteplikt i styret

Tore Ødegård (ikke på valg)

Tove Berge (ikke på valg)

Torill Haug Øiongen (ikke på valg)

Vigdis Høiby (ikke på valg)

Tiltredende Anders Finsrud (som AUF-representant)

Studieleder Njål S. Føsker

Faglig-politisk leder:

Lasse Juliussen

Kvinnekontakt:

Unn Ragnhild Jonsrud

Revisorer:

Victor Strand (ikke på valg)

Ingunn Weckhorst (ikke på valg)

Valgkomite (komiteen konstituerer seg selv):

Njål S. Føsker

Yngve Øhrbom

Bjørn Peter Sandmo

Tove Berge

Styrets arbeid

Det har i 2017 vært avholdt 6 medlemsmøter og styremøter.

Vår facebookside har 590 følgere pr. 6.1.2018, mot 547 ved forrige årsskifte.

Facebook er et godt redskap for å nå ut med rask informasjon, og ble aktivt brukt i valgkampen. Det er fortsatt potensial for å utnytte mulighetene bedre.

Arbeidet med budsjett for 2018 har tatt mye tid og har fått en grundig behandling, både i styremøter og medlemsmøter. Det har som vanlig vært et godt samarbeid med SV, Sp og fagforeningene.

For omtale av andre saker henvises det til årsberetningen fra kommunestyregruppa.

# Medlemsstatus

Antall medlemmer i Nord-Odal Arbeiderparti pr. 31.12.2017 var 169. AUF-medlemmer bosatt i Nord-Odal var 9. Totalt medlemstall er dermed 178, mot 187 (176+11) pr 31.12.2016.

Dette betyr at antall medlemmer i kommunepartiet har gått ned med 9 og at antall AUF-medlemmer har gått ned med to.

# Representasjon

Følgende har i 2017 hatt politiske verv utenom de kommunale:

* Lasse Juliussen; medlem av Fylkestinget, gruppeleder for Ap i Fylkestinget, samt leder for komité for kompetanse og kultur. 1.vararepresentant til Stortinget fram til valget 2017. Tiltredende styremedlem i Hedmark Arbeiderparti. Leder av AUFs kontrollkomite.
* Lise Selnes; fast medlem av Hedmark Arbeiderpartis styre og leder av kvinnenettverket i Hedmark Arbeiderparti. Vararepresentant til Landsstyret i Arbeiderpartiet.
* Tore Ødegård; varamedlem av Hedmark Arbeiderpartis kontrollkomite.
* Njål S. Føsker; Varamedlem til Fylkestinget.
* Anders Finsrud; styremedlem og økonomiansvarlig i Glåmdal AUF.

# 1.mai

For ellevte år på rad ble 1.mai-arrangementet i Nord-Odal avholdt på Trautskogen.

Bjørn Peter Sandmo fra Nord-Odal Ap la ned krans og holdt tale ved Per Nylands bauta, mens

årets talere på Skogvang var Terje Hoffstad fra Hedmark Ap og Siv Karin Kjøllmoen fra Fagforbundet/SV. Ungdomsappell ved Anders Finsrud (AUF/Fagforbundet). Underholdningen ble besørget av Nord-Odal Hornmusikk og Tre Skalder. Under arrangementet på Skogvang ble det også samlet inn penger til Norsk Fokehjelps internasjonale solidaritetsarbeid.

1.mai-arrangementet i Nord-Odal er et samarbeid mellom Nord-Odal Arbeiderparti, Nord-Odal SV og Fagforbundet Nord-Odal.

**Avslutning**

2017 har vært et år preget av krevende politiske og organisatoriske saker. Styret med kasserer i spissen har brukt mye tid på å få oversikt og orden i økonomien etter saken med tidligere leder. Regnskapet og budsjettforslaget som legges fram for årsmøtet viser at vi langt på vei er i mål. Hvor mye av kommunepartiets økonomiske tap som kan forventes erstattet, er fortsatt uklart.

Forberedelser til, og gjennomføring av stortingsvalgkampen satte sitt preg på store deler av året. Nord-Odal Arbeiderparti var aktivt til stede gjennom hele valgkampen, med stands, aktiviteter på nett og husbesøk. Valgresultatet var allikevel skuffende, som det var for Arbeiderpartiet over hele landet. Til kommunevalgkampen 2019 må det arbeides godt med en vurdering av hvilke valgkampformer som er mest effektive og som faktisk gir resultater.

Mellomvalgåret 2018 bør i større grad handle om politisk arbeid og utforming av ny politikk.

for Styret,

**Lise Selnes**, **Lasse Juliussen**,

leder (sign) sekretær (sign)

**Årsberetning fra kommunestyregruppa for 2017**

Kommunestyregruppa per 31.12.2017 besto av:

*Formannskapet:*

Lise Selnes, ordfører

Lasse Juliussen, varaordfører og gruppeleder

Elin Køien Hansen

Marius Skogstad

*Øvrige medlemmer:*

Bjørn Peter Sandmo

Jan Bjerke

Tore Ødegård

Ingrid Føsker (permisjon fram til august 2018, Evy Østli møter fast)

Yngve Øhrbom

Vigdis Høiby

Jan Benny Nyborg

Håkon Lishaugen

Morten Raaden

Lene Berge Stensby

Torill Haug Øiongen

Lasse Juliussen, Elin Køien Hansen og Tore Ødegård har vært ledere for hhv utvalg for oppvekst og kultur, eiendom og samfunn og helse og omsorg.

Ordfører Lise Selnes hadde permisjon i perioden 18. april til 1. august. Lasse Juliussen var i perioden fungerende ordfører, Elin Køien Hansen fungerende varaordfører. Bjørn Peter Sandmo var i perioden fungerende gruppeleder.

**Kommunestyret har i 2017 hatt 7 møter.**

Av store saker kan nevnes:

Årsbudsjett og økonomiplan, inkludert vedtak om bygging av ny barnehage i Mo

Nytt bank-, bibliotek- og leilighetsbygg

Tilstandsrapport for grunnskolen

Sluttført bygging av Milepelen hotell

Sluttført bygging av trygghetsboliger

Nye lokaler for Odal Kompetansesenter (tidligere NIPRO)

Utvidelse av Mapei

Nye reguleringsplaner for Granerud og Sand Sentrum

Nord-Odal kommune går inn i 2018 med orden i økonomien, selv om det er trangt; vi leverer gode tjenester i skole, barnehage, helse og omsorg; kommunen samarbeider aktivt med private aktører for å utvikle kommunen, noe som blant annet resulterer i nytt bank- og bibliotekbygg, trygghetsboliger, flere hotellrom på Milepelen og mange nye sentrumsnære leiligheter. Nord-Odal har alle muligheter til å vokse og bli stadig bedre i årene som kommer, og kommunestyregruppa vil også i 2018 ha fokus på gode velferdstjenester og holde trykket oppe på nærings- og sentrumsutvikling.

Kommunestyregruppa takker for samarbeidet med partiorganisasjonen i året som har gått, og ser fram til videre samarbeid i 2018.

***Innkomne forslag:***

**Tannhelse inn i egenandelsordningen**

Fra Anders Finsrud

I over 100 år har Arbeiderpartiet kjempet for arbeideres rettigheter i samfunnet. For at folk skal ha det bra, må de også ha en god helse, et sted å bo og mulighet for å få de tjenestene man trenger for gode liv. Slik er det ikke i dag. I dag har vi gode ordninger for mennesker som blir syke, og alle kan få hjelp på sykehuset uansett sykdom og uavhengig av sin personlige økonomi. Vi har allikevel et stor hull i den norske velferdsstaten, nemlig tannhelse. Det er et skille mellom rike og fattige. En vanlig sjekk hos tannlegen koster omlag 1000 kroner, og mange har ikke råd til dette og heller ikke regningen som kan komme etter sjekken. For hva hvis man finner noen større problemer som må løses?

Nord-Odal Arbeiderparti vil at alle skal ha tilgang til god tannpleie. Vi ønsker like muligheter for alle uavhengig om man er fattig eller rik. God tannhelse er forebyggende for andre sykdommer og lidelser. God og tilgjengelig offentlig tannhelseordning er en investering i folkehelsen. Erfaringer fra Sverige og Danmark viser at pengebruken til behandling av alvorlige sykdommer på det totale helsebudsjettet har gått ned ved å sette inn penger til tannhelse.

Tennene er en del av kroppen, derfor må tannhelse likestilles med andre offentlige helsetjenester.

**Nord-Odal Arbeiderparti vil**

* Tannhelse blir en del av egenandelsordningen.

**Styrets innstilling: Nord-Odal Arbeiderparti støtter uttalelsen og oversender den til Hedmark Arbeiderpartis årsmøte**

**Nei til velferdsprofitører**

Fra Anders Finsrud

En sterk, offentlig velferdsstat er nødvendig for å utjevne forskjeller. Den skal gi alle like gode muligheter og sørge for økonomisk og sosial trygghet. Da sikres alle mennesker en frihet til å utfolde seg og å delta i samfunnet. Dette er en rettighet som skal gjelde for alle og den skal ikke overlates til ett profittjagende markedssystem hvor brukere og ansatte risikerer å bli satt på anbud.

I dag tar selskaper ut profitt av offentlige midler som skal brukes til å drifte private velferdstjenester. Dette har økt drastisk de siste årene og foregår innenfor barnevern, barnehager, sykehjem, sykehus, høyskoler og BPA (brukerstyrt personlig assistanse). Det finnes ingen oversikt over hvor pengene havner, men det finnes noen eksempler hvor man flytter på pengene for å skjule hvor mye profitt man tar ut og at selskaper fører pengene over til skatteparadis. Dette er en skremmende utvikling hvor vi får et velferdssystem som ikke handler om å sikre befolkningen med gode tjenester, men å sikre eiere og investorers økonomiske interesser. Offentlige midler skal gå til bedre utstyr, flere ansatte og høyere standard innen velferdsstaten.

**Nord-Odal Arbeiderparti vil**

* Det gjøres ulovlig å ta ut profitt om man mottar offentlige midler til velferdstjenester
* Velferd skal hovedsakelig være offentlighetens ansvar og oppgave
* Ber Stortinget å granske hvor velferdsmidler havner

**Styrets innstilling: Støttes med følgende tillegg: Ved utlysning av anbud må arbeidstakernes rettigheter sikres gjennom tariffavtale. Arbeidstakerne skal ikke bli skadelidende ved konkurranseutsetting.**

**Oversendes årsmøtet i Hedmark Arbeiderparti**

**Tiltak for å utjevne sosiale forskjeller i utdanning**

Fra Anders Finsrud

I et arbeidsmarked som hele tiden er i endring vil det alltid være høy etterspørsel på godt kvalifisert fagkompetanse. Et område i arbeidslivet som alltid vil ha høy etterspørsel uavhengig av tilstander er de typiske yrkesfagene. Yrkesfag på videregående utdanner morgendagens fagarbeidere og det er ingen hemmelighet at dette er et utdanningsløp som sliter med få søkere og lav gjennomføringsgrad. Dette kan skyldes fagenes sosiale status og usikre framtidsutsikter. Nord-Odal Arbeiderparti har som overordnet mål å utjevne samfunnets forskjeller. Da er det viktig at vi utjevner de sosiale ulikhetene mellom høyt utdannende og faglærte mennesker i samfunnet. Et tiltak for å utjevne disse forskjellene er å likestille disse utdanningsløpene i større grad enn i dag.

**Nord-Odal Arbeiderparti ønsker:**

* Innføre studiepoeng til fag og Svennebrev på lik linje med andre studieprogram.
* Tilrette mer teori med muligheten for praktisk gjennomføring i både yrkesfag og generell studiekompetanse ved Videregående skole.

**Styrets innstilling: Nord-Odal Arbeiderparti støtter intensjonen i forslaget, og foreslår følgende kulepunkter til erstatning for de opprinnelige:**

* Øke status for yrkesfag
* Øke lærlingtilskuddet
* Tilrettelegge for mer praktisk gjennomføring av undervisningen både i yrkesfaglige og i studieforberedende utdanningsprogram
* Vurdere om det i større grad kan åpnes for at fagbrev/svennebrev kan gi adgang til relevante høyere utdanningsprogrammer

**Saken oversendes årsmøtet i Hedmark Arbeiderparti**

**Kampen for heltids arbeid**

Fra Anders Finsrud

Deltid er en av arbeidslivets største utfordringer. Det er en belastning for arbeidstakere som må leve med konstant uforutsigbarhet. Uforutsigbar jobb, fritid og inntekt. En slik livsstil er svært stressende og krevende for vedkommendes fysiske og psykiske helse. Samtidig som bransjene skriker etter formell kompetanse, skapes det for få heltidsstillinger for nyutdannede.

**Nord-Odal Arbeiderparti ønsker**

* Arbeide aktivt for å tilby alle nyutdannede med formell kompetanse i kommunen tilbud om heltids stillinger.
* Ansette 1 læring for hver 700 innbygger hvert år
* Arbeide aktivt for å skape flere heltidsstillinger i både privat og offentlig sektor.
* Øke grunnbemanningen i kommunal sektor
* Oppfordre og motivere ansatte til å jobbe mer helg
* Redusere bruk av pensjonister og eldre arbeidstakere til fordel for arbeidstakere arbeidsfør alder og nyutdannede.

**Styrets innstilling: Nord-Odal Arbeiderparti støtter intensjonen i forslaget, men ønsker å jobbe videre med problemstillingen. Saken foreslås oversendt det nye styret.**

**Innstillingen vedtatt mot 1 stemme.**

**Lik lønn for likt arbeid**

Fra Anders Finsrud

Likestillingen har kommet på god vei i Norge og vi er blant verdens mest likestilte land. Ettersom likestilling er en gradvis prosess, er det enda fragmenter fra det gamle urettferdige samfunnet igjen. To arbeidere som yter det samme arbeidet skal tjene det samme. Norske kvinner tjener fortsatt 13,9 % mindre enn menn. Dette er udemokratisk og urettferdig og setter begrensinger for individets frihet. Tall fra SSB viste at i 2015 tjente kvinner 86,6 % av det menn tjente. Året etter tjente de 86,1 %. Altså økte forskjellene på et år, og dermed er det liten grunn til å tro at forskjellene mellom kjønnenes inntekt vill utjevne seg selv. For å garantere likestilling mellom kjønnene må det gjøres ulovlig fra arbeidsgiver å bedrive diskriminerende lønnsvirksomhet.

I følge LO er en av hovedårsakene til fortsatt ujevn lønn knyttet til kjønnene. Menn og kvinner har ulik tilknytting til arbeidslivet - kvinners tilknytting står betydelig svakere. Fortsatt er normen at yrker oftest er kjønnsbaserte, dette gjenspeiles også i utdanningsvalg. Kvinner jobber oftere deltid og velger yrker som er mer utsatt for deltidsarbeid. Terskelen for å ta ut permisjon er betydelig lavere for kvinner. Kvinner tar ut mer permisjon i forbindelse med barnefødsler enn det menn gjør.

**Nord-Odal Arbeiderpartiet vil**

* Lovfeste lik lønn mellom menn og kvinner
* Fortsette å utvide kjønnskvoteordningene. Utvide kjønnskvoter til å gjelde menn i kvinnedominerte fag i høyere utdanning.
* Forebygge lønnsdiskriminering i arbeidslivet ved at arbeidstakere i permisjon skal inkluderes i lønnsoppgjøret.

**Styrets innstilling: Nord-Odal Arbeiderparti støtter forslaget. Oversendes årsmøtet i Hedmark Arbeiderparti.**

**Asyl- og flyktningpolitikken handler om mennesker.**

Fra Lasse Juliussen

Arbeiderpartiets mål i asyl-, flyktning- og innvandringspolitikken kan ikke være å konkurrere med Frp om hvem som er strengest og tøffest. Arbeiderpartiet er tuftet på solidaritetstanken. En asyl- og innvandringspolitikk som ikke tar innover seg at politikken handler om hvordan vi møter mennesker i en sårbar situasjon, er ikke forenlig med våre sosialdemokratiske verdier. Asylpolitikken må først og fremst være human og rettferdig.

På spørsmål om hva som skiller Arbeiderpartiet fra dagens regjerings politikk har Aps innvandringspolitiske talsperson blant annet svart følgende: «Det som skiller oss er hvordan vi omtaler mennesker. Vi omtaler ikke mennesker som søppel, for å si det sånn. Så det ligger mye på retorikken.»

Hvordan vi omtaler mennesker er viktig, men Nord-Odal Ap forventer at det er mer som skal skille Arbeiderpartiet fra Frp enn bare ordbruk og retorikk. Det hjelper ikke å ta avstand fra retorikken om det politiske resultatet er det samme. Når det nå er satt ned et utvalg som skal utarbeide forslag til Arbeiderpartiets asylpolitikk, forventer vi at målet med dette arbeidet er å finne gode sosialdemokratiske svar på dagens utfordringer, og at partiets grasrot lyttes til og tas med på råd.

**Styrets innstilling legges fram i møtet**